Οπωσδήποτε υπήρχε ο καδής με ευρύτερες ή περιορισμένες αρμοδιότητες, όπως στις Κυκλάδες. Κοινό χαρακτηριστικό γνώρισμα των κοινοτήτων αυτών είναι το ότι η Οθωμανική εξουσία απείχε από τη διαδικασία επιμερισμού και είσπραξης των φόρων και το ότι οι κοινοτικοί άρχοντες είχαν, ιδίως την περίοδο αυτή, διευρυμένες αρμοδιότητες. Tα περισσότερα νησιά του Αιγαίου, υπήχθησαν νωρίς στην αρμοδιότητα του αρχηγού του στόλου (του Καπουδάν Πασά) και τους αναγνωρίστηκαν πολλά προνόμια. Tον 18ο αιώνα παρατηρούνται, κυρίως στα νησιά του Αιγαίου, αποκλεισμοί χωρικών και μικροεπαγγελματιών από τις εκλογές, ένδειξη της κοινωνικής διαφοροποίησης στο εσωτερικό αυτών των κοινοτήτων.